  Майя Бывальцева Ярысь Чеберлыко киужъёсъя центрысь кибашлыос калык творчествоя «Таланты Великой России» огъяросси вожвылъяськонэ пыриськизы. Конкурсэз онлайн амалэн Липецк улосвылысь Задонск карысь лулчеберетъя центр ортчытӥз. Со сярысь Чеберлыко киужъёсъя центрлэн «ВКонтакте» мерлыко вотэсысь огиназ ивортӥзы. 1-тӥ степенё лауреатлэсь дипломзэ басьтӥзы: - Надежда Кутявина - пу вылтӥ суредан ӧрын удмуртъёслэн сюан дӥськутэнызы но гужем нуллон дӥськутэнызы мунёооссэ возьматӥз; - Мария Барышникова - сяме пырем амалэн куэм сюбег ӝӧккышетэз но палантинэз понна; - Михаил Семакин – пуэз вӧлон ӧрын гуразьпалэ вить арбериослэсь бичетсэ но шкатулказэ дунъязы. Со сяна, Надежда Торопова бадьпу ньӧрлэсь корзинаез но пужым выжыослэсь пунэм нянь возённиез понна 3-тӥ степенё лауреатлэсь дипломзэ басьтӥз. Вожвылъяськон кык толэзь кыстӥськиз. Отчы 70 улосвылъёсысь пыриськисьёс 2 сюрс 131 ужъёссэс возьматӥзы Тодэ вайытом, Удмуртиысь кибашлыослэн ужъёссы Россиысь финн-угор калыкъёслэн киужъёссыя «Дерево дружбы финно-угорских ремёсел» адӟытонэ пырисько. Нош Ижкарысь Калык творчествоя элькун юртын (Удмурт урам, 284) удмурт айшетъёслы сӥзем «Всё начинается с фартука» («Ваньмыз кутске айшетысен») адӟытон ужа. Тегъёс: Лулчеберет Яр Удмуртия вожвылъяськон кибашлыос киуж  